
Muudatusettepanek		1
Ettepanek võtta vastu määrus
Põhjendus 1
	

	Komisjoni ettepanek
	Muudatusettepanek

	(1)	Terasesektor on liidu konkurentsivõime ja julgeoleku seisukohast keskse tähtsusega. Liit on üheselt näidanud, et peab seda sektorit strateegiliselt tähtsaks ning on pühendunud selle elujõulisuse ja pikaajalise kestlikkuse tagamisele.
	(1)	 Terasesektor, mis on nurgakiviks oma ökosüsteemile, mis hõlmab terasederivaatidest tooteid järgneva etapi sektorites (nt autotööstus, ehitus, metallpakendid ja -komponendid, masinad, tehnoloogiatööstus jt), on liidu majanduse, majandusjulgeoleku, konkurentsivõime ja julgeoleku seisukohast keskse tähtsusega. Liit peaks tugevdama oma tegevust selles strateegilises sektoris, mis on eluliselt tähtis kvaliteetsete töökohtade loomise ja tööhõive, kliimaneutraalsele majandusele ülemineku ja kaitsevõime arendamise jaoks, investeerides pidevalt terasesektori elujõulisusse ja pikaajalisse vastupanuvõimesse.



Muudatusettepanek		2
Ettepanek võtta vastu määrus
Põhjendus 1 a (uus)
	

	Komisjoni ettepanek
	Muudatusettepanek

	
	(1a)	Tööstuslinnadel ja -piirkondadel, kus tegeletakse terasetootmisega, on oluline roll töötajate, kogukondade ja konkurentsivõime jaoks. Neis linnades ja piirkondades on põlvest põlve toormeid kaevandatud ja muundatud ning tehnilisi oskusi edasi antud. Neis linnades ja piirkondades on olemas teadmised, seadmed ja sotsiaalne ühtekuuluvus, mida on tõeliseks ja õiglaseks üleminekuks vaja.



Muudatusettepanek		3
Ettepanek võtta vastu määrus
Põhjendus 2
	

	Komisjoni ettepanek
	Muudatusettepanek

	(2)	Riikide ja piirkondade, sealhulgas liidu terasetööstust kahjustab ülemaailmse liigse struktuurse tootmisvõimsuse suurenemine. See ülemaailmne probleem mõjutab liidu siseturgu ja teiste riikide turge kas otse, s.t liigse tootmisvõimsusega riikidest pärineva impordi kaudu, või kaudselt, s.t teistelt turgudelt väljatõrjumise tõttu, või mõlemal viisil korraga. Ülemaailmse liigse tootmisvõimsuse tulemuslikuks leevendamiseks peaksid liit ja sarnaselt meelestatud partnerid, kes ei aita kaasa ülemaailmse liigse tootmisvõimsuse suurenemisele, tegema suuremaid ühiseid jõupingutusi. Liit jätkab muu hulgas terasetööstuse liigse tootmisvõimsuse ülemaailmse foorumi raames rahvusvaheliste jõupingutuste koordineerimist, et tegeleda ülemaailmse liigse tootmisvõimsuse algpõhjustega ja rakendada meetmeid, millega suurendada ülemaailmse teraseturu läbipaistvust, sealhulgas sulatamis- ja valamiskoha reegli kohaldamine ning impordi ja ekspordi jälgimine, võttes ühtlasi arvesse tänapäevaseid tootmis- ja tarnemeetodeid. Liit ja sarnaselt meelestatud riigid peaksid tegema koostööd, et kaitsta oma majandust ülemaailmse liigse tootmisvõimsuse eest, tagades samal ajal turvalised tarneahelad ja suurendades omavahelist turulepääsu.
	(2)	 Riikide, sealhulgas liidu terasetööstust, töötajaid, tööstuslinnu ja piirkondi kahjustab ülemaailmse liigse struktuurse tootmisvõimsuse suurenemine. Terasetootmise ülemaailmne liigne struktuurne tootmisvõimsus kätkeb endas terasesektorile tõsist ohtu, tekitades ebaausad konkurentsitingimused ja takistades rohepöördeks vajalikke investeeringuid. Ülemaailmse liigse struktuurse tootmisvõimsuse suundumus ei mõjuta mitte ainult terasesektorit, vaid ka paljusid teisi tööstussektoreid, ja ohustab nende pikaajalist elujõulisust. See ülemaailmne probleem mõjutab liidu siseturgu ja teiste riikide turge kas otse, s.t liigse tootmisvõimsusega riikidest pärineva impordi kaudu, või kaudselt, s.t teistelt turgudelt väljatõrjumise tõttu, või mõlemal viisil korraga. Ülemaailmse liigse tootmisvõimsuse tulemuslikuks leevendamiseks peaksid liit ja sarnaselt meelestatud partnerid, kes ei aita kaasa ülemaailmse liigse tootmisvõimsuse suurenemisele, tegema suuremaid ühiseid jõupingutusi. Liit suurendab muu hulgas terasetööstuse liigse tootmisvõimsuse ülemaailmse foorumi raames rahvusvahelisi jõupingutusi ja kooskõlastamist sarnaselt meelestatud riikidega, et tegeleda ülemaailmse liigse tootmisvõimsuse algpõhjustega ja rakendada meetmeid, millega suurendada ülemaailmse teraseturu läbipaistvust, sealhulgas sulatamis- ja valamiskoha reegli kohaldamine ning impordi ja ekspordi jälgimine, võttes ühtlasi arvesse tänapäevaseid tootmis- ja tarnemeetodeid. Liit ja sarnaselt meelestatud riigid peaksid kiiresti tegema koostööd, et kaitsta oma majandust ülemaailmse liigse tootmisvõimsuse eest, tagades samal ajal turvalised tarneahelad ja suurendades omavahelist turulepääsu. Sellist koostööd tuleks teha konstruktiivses ja ettenägelikus vaimus, tunnistades ühiseid strateegilisi huve ja vastastikust kasu. Eesmärk peaks olema vähendada moonutusi ülemaailmsel teraseturul, edendada turupõhimõtetest lähtuvat ausat konkurentsi ja toetada üleminekut ettenägelikule tööstuslikule tootmisele. Tihedam koordineerimine partnerite vahel võib suurendada ka vastupanuvõimet ning tugevdada alust stabiilsete, prognoositavate ja mitmekesiste tarneahelate kujunemiseks.



Muudatusettepanek		4
Ettepanek võtta vastu määrus
Põhjendus 2 a (uus)
	

	Komisjoni ettepanek
	Muudatusettepanek

	
	(2a)	 Terasetootmise liigse tootmisvõimsuse probleemi saab kõige tulemuslikumalt lahendada koordineeritud mitmepoolse tegevusega, sest tegu on üleilmse probleemiga, mis nõuab üleilmset lahendust; Kui sellel tasandil sisulist edu ei saavutata, peaks liit vastu võtma sihipärase ja paindliku meetme.



Muudatusettepanek		5
Ettepanek võtta vastu määrus
Põhjendus 2 b (uus)
	

	Komisjoni ettepanek
	Muudatusettepanek

	
	(2b)	 Euroopal on pikaajaline terasetootmise traditsioon ja metallitöölistel Euroopa tootmissektori alusepanijatena oluline roll. Terasesektori konkurentsivõime ja suure sotsiaalse väärtuse tagamiseks on tähtis säilitada kõrge kvalifikatsiooni ja korraliku palgaga kvaliteetsed töökohad, tugev töötajate kaitse ning kõrged tervishoiu- ja ohutusstandardid.



Muudatusettepanek		6
Ettepanek võtta vastu määrus
Põhjendus 6
	

	Komisjoni ettepanek
	Muudatusettepanek

	(6)	2024. aasta novembris võtsid liidu juhid vastu Budapesti deklaratsiooni,2 milles rõhutati tungivat vajadust muuta liit uue Euroopa konkurentsivõime kokkuleppe teel konkurentsivõimelisemaks ja kutsuti üles astuma selleks otsusekindlaid samme. Lisaks teatasid juhid soovist tagada tööstuse uuendamine ja süsinikuheite vähendamine, mis võimaldab liidul jääda tööstuslikuks ja tehnoloogiliseks suurjõuks. Liidu juhid tunnistasid ka vajadust suurendada kaitsevalmidust ja -võimekust, tugevdades selleks kaitsesektori tehnoloogilist ja tööstuslikku baasi. Selleks võtsid juhid kohustuse töötada välja liidu tööstuspoliitika, millega tagada tuleviku seisukohast võtmetähtsusega tehnoloogia areng ja pöörata ühtlasi erilist tähelepanu üleminekujärgus traditsioonilistele tööstusharudele.
	(6)	2024. aasta novembris võtsid liidu juhid vastu Budapesti deklaratsiooni,2 milles rõhutati tungivat vajadust muuta liit uue Euroopa konkurentsivõime kokkuleppe teel konkurentsivõimelisemaks ja kutsuti üles astuma selleks otsusekindlaid samme. Lisaks teatasid juhid soovist tagada tööstuse uuendamine ja süsinikuheite vähendamine, mis võimaldab liidul jääda tööstuslikuks ja tehnoloogiliseks suurjõuks, mis edendab kvaliteetseid töökohti. Liidu juhid tunnistasid ka vajadust suurendada kaitsevalmidust ja -võimekust, tugevdades selleks kaitsesektori tehnoloogilist ja tööstuslikku baasi. Selleks võtsid juhid kohustuse töötada välja liidu tööstuspoliitika, millega tagada tuleviku seisukohast võtmetähtsusega tehnoloogia areng ja pöörata ühtlasi erilist tähelepanu üleminekujärgus traditsioonilistele tööstusharudele.

	_________________
	_________________

	2 https://www.consilium.europa.eu/en/press/press-releases/2024/11/08/the-budapest-declaration/
	2 https://www.consilium.europa.eu/en/press/press-releases/2024/11/08/the-budapest-declaration/



Muudatusettepanek		7
Ettepanek võtta vastu määrus
Põhjendus 7
	

	Komisjoni ettepanek
	Muudatusettepanek

	(7)	Tööstuse konkurentsivõime on põhilisi prioriteete ning süsinikuheite vähendamine võimaldab majanduskasvu jõuliselt hoogustada, kui lõimida see konkurentsi-, majandus- ja kaubanduspoliitikasse.
	(7)	 Tööstuse konkurentsivõime on peamine prioriteet, mis võimaldab liidu terasesektoril ellu jääda ning kestlikule majanduskasvule, pikaajalisele jõukusele ja vastupanuvõimele kaasa aidata. Et see strateegiline sektor oleks konkurentsivõimeline, peab liit kasutama süsinikuheite vähendamist ning tööstus-, majandus- ja kaubanduspoliitika kombinatsiooni. Sellise poliitika eesmärk peaks olema säilitada liidu peamistes sektorites tootmisvõimsus, tehnoloogiline juhtpositsioon ja oskustööhõive, et vältida strateegiliste tööstusharude ümberpaigutamist madalamate keskkonna- ja sotsiaalsete standardite ja ebaõiglaste toetusmehhanismidega piirkondadesse.



Muudatusettepanek		8
Ettepanek võtta vastu määrus
Põhjendus 7 a (uus)
	

	Komisjoni ettepanek
	Muudatusettepanek

	
	(7a)	Liigne tootmisvõimsus koos kolmandate riikide erineva pühendumusega kliimaeesmärkidele mõjutab liidu terasetööstust üleminekul CO2-neutraalsele tootmisele. Et liidu terasesektori CO2 heite vähendamise kulg oleks kindel, tuleks tariifikvootide tase vajaduse korral läbi vaadata. See võib anda tõuke õigete tingimuste loomiseks, et liidu terasetööstus vähendaks CO2 heidet ja eemalduks praegusest toimimisviisist. Läbivaatamise raames peaks komisjon aru andma ka sellest, kuidas liidu tootjad on kasutanud avaliku sektori toetusi liidu kliimaeesmärkide saavutamiseks, samuti liidu vähese heitega terasetootmise kogumahust ja liidu tootjate kokkupuutest ebaausa konkurentsiga.



Muudatusettepanek		9
Ettepanek võtta vastu määrus
Põhjendus 8
	

	Komisjoni ettepanek
	Muudatusettepanek

	(8)	Kiiresti on vaja toetada energiamahukate tööstusharude süsinikuheite vähendamist ja elektrifitseerimist, et aidata neil toime tulla kõrgete energiahindade, ebaõiglase ülemaailmse konkurentsi ja keerukate õigusnõuetega, mis nende konkurentsivõimet pärsivad.
	(8)	 Energiamahukad tööstusharud on kesksed sektorid, kus on vaja kiiresti sekkuda, et toetada neid süsinikuheite vähendamisel ja elektrifitseerimisel ning ringmajandusele üleminekul, mis aitaks edendada uute töökohtade loomist liidus ja toime tulla kõrgete energiahindade, ebaõiglase ülemaailmse konkurentsi ja keerukate õigusnõuetega, mis nende konkurentsivõimet pärsivad. Tähtis on võimaldada neil tööstusharudel jääda ülemaailmselt konkurentsivõimeliseks ja jätkata tootmist liidus, samal ajal kui energiamahukate tööstusharude jätkuval toetamisel tuleks kohaldada sotsiaalseid ja keskkonnaalaseid tingimusi, nagu tootmis- ja töökohtade säilitamine. Energiajulgeoleku tugevdamine, taskukohase energia kättesaadavuse tagamine, tootmiskulude vähendamine ja regulatiivse koormuse lihtsustamine on otsustavalt tähtis, et vältida tööstuse ümberpaigutamist ja säilitada väärtusahelad liidus. Kuna terasetootmine põhjustab ligikaudu 5 % liidu kasvuhoonegaaside heitest, on heite vähendamiseks ja ressursitõhususe suurendamiseks väga oluline kiirendada vähese heitega ja peaaegu heitevaba tehnoloogia kasutuselevõttu, sealhulgas vesinikupõhist ja elektrifitseeritud terasetootmist, ning suurendada ringlust kvaliteetsete ringlussevõetud rauajäätmete taaskasutamise ja töötlemise abil.



Muudatusettepanek		10 
Ettepanek võtta vastu määrus
Põhjendus 9
	

	Komisjoni ettepanek
	Muudatusettepanek

	(9)	Nagu on tunnistatud terase ja metallide tegevuskavas,3 on teras ka liidu kaitsevõime jaoks strateegilise tähtsusega metall. Võttes arvesse praegust geopoliitilist keskkonda, on terase ja muude kriitilise tähtsusega metallide stabiilsed ja kerksed tarneahelad hädavajalikud kaitse- ning lennundus- ja kosmosesektori jaoks, hoides ühtlasi ära soovimatut sõltuvust kolmandate riikide tarnijatest.
	(9)	 Liit jätkuvalt pühendunud terase ja metallide tegevuskava3 kiirele ja tungivalt vajalikule rakendamisele, kuna teras on liidu kaitsevõime jaoks strateegilise tähtsusega metall. Eriti olukorras, mida iseloomustavad kasvav ülemaailmne ebastabiilsus ja suurenenud julgeolekusurve, on terase ja muude kriitilise tähtsusega metallide stabiilsed ja kerksed tarneahelad ning tugev ja konkurentsivõimeline omamaine tootmisbaas hädavajalikud kaitse- ning lennundus- ja kosmosesektori jaoks ja majandusliku vastupanuvõime saavutamiseks, hoides ühtlasi ära soovimatut sõltuvust kolmandate riikide tarnijatest.



Muudatusettepanek		11 
Ettepanek võtta vastu määrus
Põhjendus 9 a (uus)
	

	Komisjoni ettepanek
	Muudatusettepanek

	
	(9a)	Teras on aluseks ka paljudele teistele tööstusharudele, nagu liidu puhta tehnoloogia, transpordi-, ehitus- ja energiataristu tööstus. Seepärast on liidus konkurentsivõimelise ja tehnoloogiliselt arenenud terasebaasi säilitamine liidu tööstusliku suveräänsuse ja strateegilise autonoomia jaoks väga oluline.





Muudatusettepanek		12
Ettepanek võtta vastu määrus
Põhjendus 10
	

	Komisjoni ettepanek
	Muudatusettepanek

	(10)	Liit on praeguseks võtnud metalli- ja kitsamalt raua- ja terasesektoris ebaausa ülemaailmse konkurentsi tõrjumiseks mitmeid kaubanduse kaitsemeetmeid. Sellest hoolimata kahjustavad terasesektorit üha enam ülemaailmne liigne struktuurne tootmisvõimsus ja ülemaailmsed turumoonutused, sealhulgas teatavate riikide turuvälised poliitikameetmed ja tavad, mis seisnevad omamaise tööstuse kunstlikus toetamises ja liidu kaubanduse kaitsemeetmetest ja sanktsioonidest kõrvalehoidmises. EL on ainus suur terasetootmispiirkond, kus tootmisvõimsus väheneb. Need jõupingutused on aga täielikult nullinud teiste piirkondade tootmisvõimsuse suur ja pidev lisandumine, mis ei järgi vähimalgi määral sise- ja ülemaailmse nõudluse arengut. Ülemaailmne liigne tootmisvõimsus peaks praeguselt 602 miljonilt tonnilt (mis ületab ELi nõudluse viis korda) suurenema 2027. aastaks eeldatavasti 721 miljoni tonnini.
	(10)	Liidu strateegiliste tööstusharude ja konkurentsivõime toetamiseks ei tohiks liidu kaubandusmeetmed pärssida liidu terasetootmisvõimsust. Liit on praeguseks võtnud metalli- ja kitsamalt raua- ja terasesektoris ebaausa ülemaailmse konkurentsi tõrjumiseks mitmeid kaubanduse kaitsemeetmeid. Sellest hoolimata kahjustavad terasesektorit üha enam ülemaailmne liigne struktuurne tootmisvõimsus ja ülemaailmsed turumoonutused, sealhulgas teatavate riikide turuvälised poliitikameetmed ja ebaausad kaubandustavad, mis seisnevad omamaise tööstuse kunstlikus toetamises ja liidu kaubanduse kaitsemeetmetest ja sanktsioonidest kõrvalehoidmises. EL on ainus suur terasetootmispiirkond, kus tootmisvõimsus väheneb. Need jõupingutused on aga täielikult nullinud teiste piirkondade tootmisvõimsuse suur ja pidev lisandumine, mis ei järgi vähimalgi määral sise- ja ülemaailmse nõudluse arengut. Ülemaailmne liigne tootmisvõimsus peaks praeguselt 602 miljonilt tonnilt (mis ületab ELi nõudluse viis korda) suurenema 2027. aastaks eeldatavasti 721 miljoni tonnini. Seepärast tuleks teraseturu kaitsemeetmeid kavandada pikaajalises perspektiivis, sest vastupidi varasematele ületootmise perioodidele on praegune olukord struktuurne ja tõenäoliselt lühikese ega keskmise ajavahemiku jooksul ei lahene.



Muudatusettepanek		13 
Ettepanek võtta vastu määrus
Põhjendus 11
	

	Komisjoni ettepanek
	Muudatusettepanek

	(11)	 Lisaks suurendavad kolmandate riikide uued kaubandust piiravad meetmed liidu tootjatele avalduvat impordisurvet nii mahu kui ka hindade osas veelgi. Selline surve muutub eeldatavasti veelgi suuremaks.
	(11)	 Lisaks suurendavad kolmandate riikide uued kaubandust piiravad meetmed liidu tootjatele avalduvat impordisurvet nii mahu kui ka hindade osas veelgi. Selline surve muutub eeldatavasti veelgi suuremaks ning viib liidu tootmise edasise vähenemise, tehaste sulgemise ja töökohtade kadumiseni. 



Muudatusettepanek		14 
Ettepanek võtta vastu määrus
Põhjendus 11 a (uus)
	

	Komisjoni ettepanek
	Muudatusettepanek

	
	(11a)	Reeglitel põhinev mitmepoolne kaubandussüsteem, mille keskmes on WTO, on ülemaailmse kaubanduse stabiilsuse, prognoositavuse ja õigluse tagamiseks endiselt ülimalt tähtis. Käesolevat määrust tuleks seetõttu rakendada täielikus kooskõlas liidu WTO raames võetud kohustustega. Määruse eesmärk on tegeleda üleilmse liigse tootmisvõimsuse põhjustatud kaubandusmoonutustega ning seda tuleks käsitada vahendina selliste tingimuste taastamiseks, mis võimaldavad tulevikus avatumat ja reeglitel põhinevat kaubandust. 



Muudatusettepanek		15
Ettepanek võtta vastu määrus
Põhjendus 12
	

	Komisjoni ettepanek
	Muudatusettepanek

	(12)	Selle tagajärjel on liidu terasetööstus sattunud raskesse olukorda, mida iseloomustab seninägematu tootmisvõimsuse langus, mis ulatub 2018. aastaga võrreldes rohkem kui 30 miljoni tonnini, ajalooliselt madal tootmisvõimsuse rakendusaste, mis langes 2024. aastal 67 %-ni, ning 2018. aastaga võrreldes ligikaudu 30 000 töökoha kaotus, kusjuures 2024. aastal teatati lisaks veel tuhandete töökohtade kadumisest. Liidu terasetööstus kandis 2024. aastal kahjumit.
	(12)	Selle tagajärjel on liidu terasetööstus sattunud raskesse olukorda, mida iseloomustab seninägematu tootmisvõimsuse langus, mis ulatub 2018. aastaga võrreldes rohkem kui 30 miljoni tonnini, ajalooliselt madal tootmisvõimsuse rakendusaste, mis langes 2024. aastal 67 %-ni, ning 2018. aastaga võrreldes ligikaudu 30 000 töökoha kaotus, kusjuures 2024. aastal teatati lisaks veel tuhandete töökohtade kadumisest. Liidu terasetööstus kandis 2024. aastal kahjumit. Selle languse koormat kannavad peamiselt tööstuslinnad ja -piirkonnad, kus terasetootmine on juurdunud.



Muudatusettepanek		16
Ettepanek võtta vastu määrus
Põhjendus 13
	

	Komisjoni ettepanek
	Muudatusettepanek

	(13)	Võttes arvesse liidu terasetööstuse kiiresti halvenevat olukorda ja ülemaailmse liigse struktuurse tootmisvõimsuse probleemi leevendamiseks tehtud kollektiivsete jõupingutuste ebapiisavust, on vaja vastu võtta uus meede, millega asendada rakendusmäärus (EL) 2019/159. 18. juulil 2025 algatas komisjon tagasisidekorje ja sihtkonsultatsiooni, et küsida sidusrühmadelt arvamusi uue meetme eri aspektide, sealhulgas selle vormi, taseme, geograafilise ulatuse ja kestuse ning muude erijoonte, näiteks päritolureeglite kohta. Tagasiside kogumine kestis 18. augustini 2025 ja selle käigus saadi üle viiesaja vastuse: tagasisidekorjele esitati 143 ja sihtkonsultatsiooni küsimustikule 373 vastust. Saadud tagasiside üksikasjalik kokkuvõte on esitatud käesolevale seadusandlikule ettepanekule lisatud komisjoni talituste töödokumendis.
	(13)	Võttes arvesse liidu terasetööstuse kiiresti halvenevat olukorda ja ülemaailmse liigse struktuurse tootmisvõimsuse probleemi leevendamiseks tehtud kollektiivsete jõupingutuste ebapiisavust, on vaja kiiresti vastu võtta uus meede, millega asendada rakendusmäärus (EL) 2019/159. 18. juulil 2025 algatas komisjon tagasisidekorje ja sihtkonsultatsiooni, et küsida sidusrühmadelt arvamusi uue meetme eri aspektide, sealhulgas selle vormi, taseme, geograafilise ulatuse ja kestuse ning muude erijoonte, näiteks päritolureeglite kohta. Tagasiside kogumine kestis 18. augustini 2025 ja selle käigus saadi üle viiesaja vastuse: tagasisidekorjele esitati 143 ja sihtkonsultatsiooni küsimustikule 373 vastust. Saadud tagasiside üksikasjalik kokkuvõte on esitatud käesolevale seadusandlikule ettepanekule lisatud komisjoni talituste töödokumendis. Küsimuse kiireloomulisuse tõttu otsustas komisjon mõjuhinnangut mitte koostada, kuid kinnitas, et esitab pärast käesoleva määruse jõustumist selle tagajärgede hinnangu.




Muudatusettepanek		17
Ettepanek võtta vastu määrus
Põhjendus 14
	

	Komisjoni ettepanek
	Muudatusettepanek

	(14)	Koos käesoleva ettepanekuga algatatava seadusandliku tavamenetlusega kavatseb liit alustada 1994. aasta üldise tolli- ja kaubanduskokkuleppe XXVIII artikli kohaseid läbirääkimisi, et muuta teatavaid käesoleva määrusega hõlmatud tooteid puudutavaid WTO kontsessioone ning leppida ülemaailmse liigse struktuurse tootmisvõimsuse, kolmandate riikide üha ulatuslikemate terasesektori kaubandusmeetmete ja nendega seoses liidu terasetööstusele avalduva negatiivse kaubandusmõju foonil kokku tollimaksude tase, mis tagab liidu terasetööstuse kerksuse.
	(14)	Koos käesoleva ettepanekuga algatatava seadusandliku tavamenetlusega kavatseb liit alustada 1994. aasta üldise tolli- ja kaubanduskokkuleppe XXVIII artikli kohaseid läbirääkimisi, et muuta teatavaid käesoleva määrusega hõlmatud tooteid puudutavaid WTO kontsessioone ning leppida ülemaailmse liigse struktuurse tootmisvõimsuse, kolmandate riikide üha ulatuslikemate terasesektori kaubandusmeetmete ja nendega seoses liidu terasetööstusele avalduva negatiivse kaubandusmõju foonil kokku tollimaksude tase, mis tagab liidu terasetööstuse kerksuse. Liidu kohustuste muutmine ei tohiks kaasa tuua hüvitisi, mis ületavad käesoleva määruse II lisas sätestatud kvootide mahtu, ega puudutada muid kui II lisas loetletud tooteid. Liit peaks teatama käesolevast määrusest WTO-le ka üldise tolli- ja kaubanduskokkuleppe artikli XX alusel, kuna meede on vajalik liidu terasesektori süsinikuheite vähendamiseks ja ka liidu avaliku korra säilitamiseks.

Ettepanek võtta vastu määrus
Põhjendus 14 a (uus)
	

	Komisjoni ettepanek
	Muudatusettepanek

	
	(14a)	Komisjon suhtleb kaubanduspartneritega ennetavalt ja läbipaistvalt, et selgitada selle meetme vastuvõtmise põhjusi ja teha kindlaks, kuidas säilitada võrdsed ja õiglased tingimused, et mitte häirida saavutatud tõelise kaubanduskoostöö vaimu, eelkõige kehtivate ja tulevaste vabakaubanduslepingute partneritega, keda see määrus mõjutab.

Muudatusettepanek		19
Ettepanek võtta vastu määrus
Põhjendus 15
	

	Komisjoni ettepanek
	Muudatusettepanek

	(15)	Kui rakendusmääruse (EL) 2019/159 kohaselt on kvoodiväline tariif 25 %, on terasesektori tariifide taset muudel tähtsamatel turgudel arvesse võttes asjakohane kehtestada kaubavoogude ümbersuundumise ohu minimeerimiseks kvoodivälise tariifi tasemeks 50 %. See tollimaks lisandub muudele tollimaksudele, mida kohaldatakse käesoleva määrusega hõlmatud tootekategooriate suhtes.
	(15)	Kui rakendusmääruse (EL) 2019/159 kohaselt on kvoodiväline tariif 25 %, on terasesektori tariifide taset muudel tähtsamatel turgudel arvesse võttes asjakohane kehtestada kaubavoogude ümbersuundumise ohu minimeerimiseks kvoodivälise tariifi tasemeks 50 % ja lubada tootmisvõimsuse kasvu. See tollimaks lisandub muudele tollimaksudele, mida kohaldatakse käesoleva määrusega hõlmatud tootekategooriate suhtes.




Muudatusettepanek		20
Ettepanek võtta vastu määrus
Põhjendus 20 a (uus)
	

	Komisjoni ettepanek
	Muudatusettepanek

	
	(20a)	Tariifikvootide õiglase ja tasakaalustatud haldamise tagamiseks tuleks vältida impordi koondumist väheste suurte ettevõtjate kätte ja varude kogumise tavasid. Varude kogumise tavad, mille puhul terasetooteid ladustatakse sadamates, tolliladudes või vabatsoonides, et lükata edasi nende vabasse ringlusse lubamist, võivad viia tariifikvootide kiire ammendamiseni põhimõttel „kes ees, see mees”. Selliste tavadega võidakse kahjustada kõigi ettevõtjate õiglast juurdepääsu kvootidele ja kaitsemehhanismi mõjusust. Seepärast peaks komisjon tähelepanelikult jälgima impordimustreid ja ladustamistasemeid ning vajaduse korral kaaluma tariifikvootide haldamisel kohanduste tegemist, et tagada kõigile ettevõtjatele õiglane juurdepääs, et kiiresti reageerida turutingimuste muutustele, samas kaitstes liidu terasetööstust ja järgneva etapi tööstusharusid. 

Ettepanek võtta vastu määrus
Põhjendus 21
	

	Komisjoni ettepanek
	Muudatusettepanek

	(21)	Et meede oleks ülemaailmse liigse tootmisvõimsuse mõju piiramisel tulemuslik, on terasetoodete eripärast ning tänapäevastest tootmis- ja tarnemeetoditest lähtudes vaja teha kindlaks sulatamise ja valamise riik. Sulatamise ja valamise riik on algne koht, kus toorterast või rauda esialgu vedelal kujul terase- või rauatootmisahjus toodetakse ning seejärel esimest korda tahkesse olekusse valatakse. See esmane tahkis võib olla kas terase pooltoote, sealhulgas, kuid mitte ainult, slääbi, valtstooriku või valuploki kujul või valmistoote kujul. Tõendite nõudmine algse sulatamise ja valamise riigi kohta hoiab ära selle, et teatavates riikides toodetud teras, mis on aidanud suurendada ülemaailmset liigset tootmisvõimsust, siseneb pärast edasist ümberkujundamist teistes riikides lubamatult liidu turule, samuti suurendab see terase impordi liidusisese tarneahela läbipaistvust.
	(21)	Et meede oleks ülemaailmse liigse tootmisvõimsuse mõju piiramisel tulemuslik, on terasetoodete eripärast ning tänapäevastest tootmis- ja tarnemeetoditest lähtudes vaja teha kindlaks sulatamise ja valamise riik. Sulatamise ja valamise riik on algne koht, kus toorterast või rauda esialgu vedelal kujul terase- või rauatootmisahjus toodetakse ning seejärel esimest korda tahkesse olekusse valatakse. See esmane tahkis võib olla kas terase pooltoote, sealhulgas, kuid mitte ainult, slääbi, valtstooriku või valuploki kujul või valmistoote kujul. Tõendite nõudmine algse sulatamise ja valamise riigi kohta hoiab ära selle, et teatavates riikides toodetud teras, mis on aidanud suurendada ülemaailmset liigset tootmisvõimsust, siseneb pärast edasist ümberkujundamist teistes riikides lubamatult liidu turule, samuti suurendab see terase impordi liidusisese tarneahela läbipaistvust. Tõendite nõudmine peaks toimuma viisil, mis tekitab võimalikult vähe halduskoormust ning hõlbustab väikestel ja keskmise suurusega ettevõtjatel (VKEdel) nõuete täitmist.





Muudatusettepanek		22
Ettepanek võtta vastu määrus
Põhjendus 21 a (uus)
	

	Komisjoni ettepanek
	Muudatusettepanek

	
	(21a)	Imporditavatele toodetele, mille jaoks teras sulatati ja valati Venemaa Föderatsioonis või Valgevenes, ei tohiks anda juurdepääsu liidu turule ning nende suhtes ei tohiks kohaldada tariifikvoote. Seega tuleks kõigi selliste toodete suhtes liidu välispiiridel kohaldada automaatset keeldu.



Muudatusettepanek		23
Ettepanek võtta vastu määrus
Põhjendus 24
	

	Komisjoni ettepanek
	Muudatusettepanek

	(24)	Et tagada liitu importimiseks avatud kvootide taseme kohandamine vastavalt käesoleva määrusega hõlmatud toodete turgude muutuvatele oludele ning kehtestada sulatamis- ja valamiskoha nõude rakendamise tehniline kirjeldus, peaks komisjonil olema õigus võtta käesoleva määruse täiendamiseks vastu Euroopa Liidu toimimise lepingu artikli 290 alusel delegeeritud õigusakte, millega sätestada üksikasjalikud normid, mille alusel määrata kindlaks riik, kus toote tootmisel kasutatav teras on sulatatud ja valatud, ning muuta käesoleva määruse II lisa. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega8. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, millel arutatakse delegeeritud õigusaktide ettevalmistamist.
	(24)	Et tagada liitu importimiseks avatud kvootide taseme kohandamine vastavalt käesoleva määrusega hõlmatud toodete turgude muutuvatele oludele ning kehtestada sulatamis- ja valamiskoha nõude rakendamise tehniline kirjeldus, peaks komisjonil olema õigus võtta käesoleva määruse täiendamiseks vastu Euroopa Liidu toimimise lepingu artikli 290 alusel delegeeritud õigusakte, millega sätestada üksikasjalikud normid, mille alusel määrata kindlaks riik, kus toote tootmisel kasutatav teras on sulatatud ja valatud, ning muuta käesoleva määruse II lisa. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega8. Lisaks on oluline, et ettevalmistava töö käigus kuulatakse ära mõjutatud tööstusharud ning tööstuslinnad ja -piirkonnad. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, millel arutatakse delegeeritud õigusaktide ettevalmistamist.

	_________________
	_________________

	8 ELT L 123, 12.5.2016, lk 1, ELI: http://data.europa.eu/eli/agree_interinstit/2016/512/oj.
	8 ELT L 123, 12.5.2016, lk 1, ELI: http://data.europa.eu/eli/agree_interinstit/2016/512/oj.

Ettepanek võtta vastu määrus
Põhjendus 25 a (uus)
	

	Komisjoni ettepanek
	Muudatusettepanek

	
	(25a)	Kooskõlas Euroopa Parlamendi ja nõukogu määrusega (EL) 2025/11531a ja liidu kohustusega toetada Venemaa käimasoleva Ukraina-vastase agressioonisõja ajal Ukraina majandust ning arvestades Ukraina strateegilist rolli liidu terase tarneahelas, peaks komisjon tagama, et kvootide jaotuse kavandamisel ja rakendamisel kajastataks täielikult Ukraina kui kandidaatriigi staatust ja tema suurt tähtsust Euroopa teraseturu stabiilsuse seisukohalt, säilitades samal ajal meetme mõjususe ja terviklikkuse.

	
	__________

	
	1a Euroopa Parlamendi ja nõukogu 5. juuni 2025. aasta määrus (EL) 2025/1153, millega peatatakse määruse (EL) 2015/478 teatavate sätete kohaldamine liitu imporditavate Ukraina toodete suhtes (ELT L, 2025/1153, 5.6.2025, ELI: http://data.europa.eu/eli/reg/2025/1153/oj).



Muudatusettepanek		25
Ettepanek võtta vastu määrus
Põhjendus 25 b (uus)
	

	Komisjoni ettepanek
	Muudatusettepanek

	
	(25b)	Kuna paljud kolmandad riigid on vastu võtnud kaubandust piiravaid meetmeid, mis otseselt mõjutavad liidu terasetoodete eksporti, peaks komisjon neid kaubandust piiravaid meetmeid kajastama.

Ettepanek võtta vastu määrus
Põhjendus 26
	

	Komisjoni ettepanek
	Muudatusettepanek

	26.	 Komisjon peaks hiljemalt kahe aasta jooksul pärast käesoleva määruse vastuvõtmist hindama vajadust kohandada käesoleva määrusega hõlmatud toodete määratlust ning kaaluma, kui seda peetakse vajalikuks, seadusandliku ettepaneku esitamist täiendavate terasetoodete, sealhulgas märkimisväärses ulatuses terasest valmistatud ja seda sisaldavate toodete lisamiseks.
	26.	 Liidu terasetööstus, mis koosneb tuhandetest VKEdest, kes töötlevad terast spetsialiseeritud ja kõrge väärtusega kaupadeks, on kogu liidu terasesektori jaoks väga oluline. Nagu liidu esmaseid terasetootjaid, mõjutab ka liidu järgmise etapi terasetööstust üha rohkem odav import kolmandatest riikidest, kus eksportivad tootjad saavad kasu ebaseaduslikest riiklikest toetustest, madalamatest keskkonnastandarditest ja kunstlikult alla surutud energia- või sisendkuludest. Olukorra pakilisust tunnistades peaks komisjon kuue kuu jooksul pärast käesoleva määruse vastuvõtmist hindama vajadust kohandada käesoleva määrusega hõlmatud toodete määratlust ning, kui seda peetakse vajalikuks, esitama hiljemalt üks aasta pärast määruse vastuvõtmist seadusandliku ettepaneku täiendavate terasetoodete, sealhulgas märkimisväärses ulatuses terasest valmistatud ja seda sisaldavate toodete lisamiseks. Käesoleva määruse tulemuslikkuse tagamiseks on oluline, et hoolikalt hinnataks, kas probleemid, mida käesoleva määrusega püütakse lahendada, on lahendamisel ja kas neid ei ole väärtusahelas tahtmatult edasi nihutatud. Hindamisel tuleks muude tegurite hulgas võtta arvesse valukodasid, selliste muutuvate üleilmsete kaubandusmeetmete võimalikku mõju, mis võivad kaubavood liitu ümber suunata, ning järgneva etapi sektorite, sealhulgas VKEde ja valukodade olukorda, mille konkurentsivõime võib kahjustuda. Pärast kõnealust esialgset hindamist peaks komisjon tegema järgmised hindamised iga poole aasta järel või varem, kui varasem hindamine on põhjendatud märkimisväärsete turuhäirete või maailmakaubanduse ootamatute struktuurimuutustega. 




Muudatusettepanek		27
Ettepanek võtta vastu määrus
Põhjendus 26 a (uus)
	

	Komisjoni ettepanek
	Muudatusettepanek

	
	(26a)	Komisjon peaks igal aastal koostama käesoleva määruse rakendamise kohta aruande ja esitama selle Euroopa Parlamendile ja nõukogule. See aastaaruanne peaks muu hulgas sisaldama teavet 50 % tollimaksu alla kuuluvate kvootide kasutamise ja muutumise ning impordi kategooria ja koguse kohta. Aastaaruanne tuleks avalikustada.

Ettepanek võtta vastu määrus
Põhjendus 27
	

	Komisjoni ettepanek
	Muudatusettepanek

	(27)	Enne 1. juulit 2031 ja seejärel iga viie aasta järel peaks komisjon hindama käesoleva määruse vastuvõtmise tinginud peamiste asjaolude seisu, sealhulgas ülemaailmse liigse tootmisvõimsuse arengut ja suundumusi, ning selle mõju teraseturule. Komisjon peaks ühtlasi üle vaatama kolmandate riikide terasekaubandust piiravate meetmete seisu ning mõju, mida need võivad avaldada või tõenäoliselt avaldavad liidu turule seoses kaubavoogude ümbersuundumise ohuga. Lisaks peaks komisjon analüüsima ka olukorda seoses kolmandate riikide turuväliste poliitikameetmete ja tavadega ning nende mõjuga liidu teraseturule. Komisjon peaks hindama ka liidu terasetööstuse majandustulemuste suundumusi ja süsinikuheite vähendamise projektide arengut,
	(27)	 Enne 31. detsembrit 2028 ja seejärel iga kolme aasta järel peaks komisjon hindama käesoleva määruse vastuvõtmise tinginud peamiste asjaolude seisu, sealhulgas ülemaailmse liigse tootmisvõimsuse arengut ja suundumusi, ning selle mõju teraseturule ja järgmise etapi väärtusahelatele. Komisjon peaks ühtlasi üle vaatama kolmandate riikide terasekaubandust piiravate meetmete seisu ning mõju, mida need võivad avaldada või tõenäoliselt avaldavad liidu turule seoses kaubavoogude ümbersuundumise ohuga. Lisaks peaks komisjon analüüsima ka olukorda seoses kolmandate riikide turuväliste poliitikameetmete ja tavadega ning nende mõjuga liidu teraseturule. Komisjon peaks hindama ka liidu üldise konkurentsivõime arengut ja liidu terasetööstuse majandustulemusi, sealhulgas hinnataset ja tootmisvõimsuse rakendamist, samuti liidu terasesektori süsinikuheite vähendamise kulgu ja süsinikuheite vähendamise eesmärkide arengut. Selleks peaks komisjon tegema struktureeritud mõjuhinnangu, pidades dialoogi kogu terase ökosüsteemiga, kaasa arvatud järgmise etapi segment. Need hindamised peaksid hõlmama mitmepoolsetest aruteludest, sealhulgas OECD terasekomiteelt ja terasetööstuse liigse tootmisvõimsuse ülemaailmselt foorumilt saadud tagasisidet.

Ettepanek võtta vastu määrus
Artikkel 2 – lõige 4 a (uus)
	

	Komisjoni ettepanek
	Muudatusettepanek

	
	4a.	Käesoleva määruse kohaseid meetmeid kohaldatakse kooskõlas WTO reeglitega ning need ei piira kaubandust rohkem, kui on rangelt vajalik ebaõiglastest turutingimustest tuleneva ülemaailmse liigse tootmisvõimsuse negatiivse mõjuga tegelemiseks.



Muudatusettepanek		30
Ettepanek võtta vastu määrus
Artikkel 3 – lõige 2
	

	Komisjoni ettepanek
	Muudatusettepanek

	2.	Importimise ajal esitavad importijad asjakohased tõendid, näiteks tehasesertifikaadi, millest nähtub toote tootmisel kasutatud terase sulatamise ja valamise riik.
	2.	Importimise ajal esitavad importijad asjakohased kontrollitavad tõendid, mis tõendavad toote tootmisel kasutatud terase sulatamise ja valamise riiki. Selliste tõendite hulka kuulub algse terasetootja väljastatud tehasesertifikaat, milles on märgitud vastav soojusarv ning mis sisaldab terase päritolu kindlakstegemiseks vajalikke tehnilisi ja tootmisandmeid.



Muudatusettepanek		31
Ettepanek võtta vastu määrus
Artikkel 3 – lõige 2 a (uus)
	

	Komisjoni ettepanek
	Muudatusettepanek

	
	2a.	Imporditavatele toodetele, mille jaoks teras sulatati ja valati Venemaa Föderatsioonis või Valgevenes, on rangelt keelatud anda juurdepääsu liidu turule ning nende suhtes ei kohaldata mingil juhul tariifikvoote. Kõigi selliste toodete suhtes kohaldatakse liidu välispiiridel automaatset keeldu.



Muudatusettepanek		32
Ettepanek võtta vastu määrus
Artikkel 3 – lõige 2 b (uus)
	

	Komisjoni ettepanek
	Muudatusettepanek

	
	2b.	Artikli 4 kohase tariifikvootide jaotuse riik määratakse, kohaldades sulatamise ja valamise riiki.




Muudatusettepanek		33
Ettepanek võtta vastu määrus
Artikkel 3 – lõige 2 c (uus)
	

	Komisjoni ettepanek
	Muudatusettepanek

	
	2c.	Komisjon võib vastu võtta suunised selle kohta, kuidas esitada asjakohaseid tõendeid, et piirata halduskoormust ja hõlbustada VKEdel nõuete täitmist.



Muudatusettepanek		34
Ettepanek võtta vastu määrus
Artikkel 4 – lõige 1 – lõik 1 – punkt a
	

	Komisjoni ettepanek
	Muudatusettepanek

	a)	tariifikvoodi tasemed, mis vastavad impordi turuosale liidu teraseturul 2013. aastal, enne kui ülemaailmne liigne tootmisvõimsus hakkas liidu turgu mõjutama;
	a) tariifikvoodi tasemed, mis võrduvad impordi turuosaga liidu teraseturul 2013. aastal, enne kui ülemaailmne liigne tootmisvõimsus hakkas liidu turgu mõjutama; 



Muudatusettepanek		35
Ettepanek võtta vastu määrus
Artikkel 4 – lõige 1 – lõik 1 – punkt c a (uus)
	

	Komisjoni ettepanek
	Muudatusettepanek

	
	ca)	kolmanda riigi poolt liidu terasetoodete suhtes kohaldatavate tariifide tase; 



Muudatusettepanek		36
Ettepanek võtta vastu määrus
Artikkel 4 – lõige 1 – lõik 1 – punkt c b (uus)
	

	Komisjoni ettepanek
	Muudatusettepanek

	
	cb)	kas kolmas riik täidab liiduga sõlmitud vabakaubanduslepingutest tulenevaid kohustusi, mis on seotud ILO konventsioonide ja mitmepoolsete keskkonnalepingutega;



Muudatusettepanek		37
Ettepanek võtta vastu määrus
Artikkel 4 – lõige 1 – lõik 1 – punkt h (uus)
	

	Komisjoni ettepanek
	Muudatusettepanek

	
	h)	liidu ühepoolsete meetmete olemasolu, millega peatatakse kaitsemeetmete kohaldamine kolmanda riigi kasuks seoses käesoleva määruse kohaldamisalasse kuuluvate toodetega.



Muudatusettepanek		38
Ettepanek võtta vastu määrus
Artikkel 4 – lõige 1 – lõik 2
	

	Komisjoni ettepanek
	Muudatusettepanek

	Nimetatud rakendusaktid võetakse vastu kooskõlas artikli 5 lõikes 2 osutatud menetlusega.
	Nimetatud rakendusaktid võetakse vastu kooskõlas artikli 5 lõikes 2 osutatud menetlusega. Esimesed sellised rakendusaktid võetakse vastu 30. juuniks 2026 ja neid hakatakse sellest kuupäevast alates kohaldama. 



Muudatusettepanek		39
Ettepanek võtta vastu määrus
Artikkel 4 – lõige 2 a (uus)
	

	Komisjoni ettepanek
	Muudatusettepanek

	
	2a.	 Komisjon teavitab Euroopa Parlamenti viivitamata ja täielikult GATTi XXVIII artikli alusel kolmandate riikidega peetavatest läbirääkimistest ning tagab, et annab Euroopa Parlamendile juurdepääsu asjakohastele dokumentidele. Komisjon avaldab nende läbirääkimiste kohta korrapäraselt avalikult kättesaadavat teavet.




Muudatusettepanek		40
Ettepanek võtta vastu määrus
Artikkel 6 – lõige 1 – punkt c a (uus)
	

	Komisjoni ettepanek
	Muudatusettepanek

	
	ca)	 liidu terasesektori süsinikuheite vähendamise kulg;



Muudatusettepanek		41
Ettepanek võtta vastu määrus
Artikkel 6 – lõige 1 – punkt e
	

	Komisjoni ettepanek
	Muudatusettepanek

	e)	võimalikud probleemid seoses teatavate tootekategooriate kättesaadavusega;
	e)	 võimalikud probleemid seoses teatavate tootekategooriate kättesaadavusega ja nende mõju järgmise etapi väärtusahelatele;



Muudatusettepanek		42
Ettepanek võtta vastu määrus
Artikkel 6 – lõige 1 – punkt e a (uus)
	

	Komisjoni ettepanek
	Muudatusettepanek

	
	ea)	 liidu olulised huvid, eelkõige julgeoleku- ja kaitsepoliitika;



Muudatusettepanek		43
Ettepanek võtta vastu määrus
Artikkel 6 – lõige 2
	

	Komisjoni ettepanek
	Muudatusettepanek

	2.	Komisjonil on õigus võtta käesoleva määruse täiendamiseks vastu artikli 7 kohaseid delegeeritud õigusakte, millega kehtestada artikli 3 kohaldamise üksikasjad.
	2.	Komisjonil on õigus võtta käesoleva määruse täiendamiseks vastu artikli 7 kohaseid delegeeritud õigusakte, millega kehtestada artikli 3 kohaldamise üksikasjalikud reeglid ja kord, eelkõige:



Muudatusettepanek		44
Ettepanek võtta vastu määrus
Artikkel 6 – lõige 2 – lõik 1 – punkt a (uus)
	

	Komisjoni ettepanek
	Muudatusettepanek

	
	a)	üksikasjalikud reeglid ja kord artikli 3 lõikes 2 osutatud asjakohaste tõendite kohta, mis tõendavad toote tootmisel kasutatud terase sulatamise ja valamise riiki;



Muudatusettepanek		45
Ettepanek võtta vastu määrus
Artikkel 6 – lõige 2 – lõik 1 – punkt b (uus)
	

	Komisjoni ettepanek
	Muudatusettepanek

	
	b)	üksikasjalikud reeglid, et tagada artikli 3 lõikes 2 osutatud tehasesertifikaatide autentsus ja jälgitavus, sealhulgas vajaduse korral digitaalsete kontrollisüsteemide, kordumatute identifitseerimisnumbrite või muude kontrollimehhanismide kasutamine, et vältida võltsimist või väärkasutamist, võttes samal ajal arvesse väikeste ja keskmise suurusega ettevõtjate (VKEde) eriolukorda ning vältides ebaproportsionaalset halduskoormust. 



Muudatusettepanek		46
Ettepanek võtta vastu määrus
Artikkel 6 – lõige 2 – lõik 1 a (uus)
	

	Komisjoni ettepanek
	Muudatusettepanek

	
	Esimeses lõigus osutatud esimene delegeeritud õigusakt võetakse vastu hiljemalt 1. oktoobriks 2026.



Muudatusettepanek		47
Ettepanek võtta vastu määrus
Artikkel 7 – lõige 2
	

	Komisjoni ettepanek
	Muudatusettepanek

	2.	Artiklites 6 osutatud õigus võtta vastu delegeeritud õigusakte antakse komisjonile määramata ajaks alates [väljaannete talitus: lisada käesoleva määruse jõustumise kuupäev].
	2.	Artiklis 6 osutatud õigus võtta vastu delegeeritud õigusakte antakse komisjonile viieks aastaks alates [väljaannete talitus: lisada käesoleva määruse jõustumise kuupäev]. Volituste delegeerimine pikeneb automaatselt samaks ajavahemikuks, välja arvatud juhul, kui Euroopa Parlament või nõukogu esitab selle kohta vastuväite hiljemalt kolm kuud enne iga ajavahemiku lõppemist.



Muudatusettepanek		48
Ettepanek võtta vastu määrus
Artikkel 9 – lõige 1
	

	Komisjoni ettepanek
	Muudatusettepanek

	1.	[Väljaannete talitus: lisada saavas käändes kuupäev, mis saabub kaks aastat pärast käesoleva määruse eelnõu vastuvõtmise kuupäeva] hindab komisjon vajadust muuta käesoleva määrusega hõlmatud toodete määratlust ning võib esitada seadusandliku ettepaneku käesoleva määruse muutmiseks. Pärast esimest läbivaatamist tehakse hindamine korrapäraselt iga kahe aasta järel.
	1.	 Hiljemalt [kuus kuud pärast käesoleva määruse jõustumise kuupäeva] hindab komisjon vajadust muuta käesoleva määrusega hõlmatud toodete määratlust, sealhulgas eelkõige seda, kas see peaks hõlmama muid terasest valmistatud või märkimisväärses koguses terast sisaldavaid tooteid, sealhulgas eelkõige I lisaga hõlmamata ja kaubavahetuse ümbersuunamise ohus olevaid järgmise etapi raua- ja terasetooteid, ning võib esitada seadusandliku ettepaneku käesoleva määruse muutmiseks. Pärast esimest läbivaatamist tehakse hindamine korrapäraselt iga kahe aasta järel. Oluliste turuhäirete või maailmakaubanduses toimuvate ootamatute muutuste korral teeb komisjon hindamise isegi varem. Sellise läbivaatamise käigus tuleb arvesse võtta liidu konkurentsivõime ja liidu terasetööstuse laiemat olukorda, nii tootmisahela eelmise kui ka järgmise etapi osalejaid, eelkõige VKEde olukorda, samuti liidu ühist julgeoleku- ja kaitsepoliitikat.



Muudatusettepanek		49
Ettepanek võtta vastu määrus
Artikkel 9 – lõige 2
	

	Komisjoni ettepanek
	Muudatusettepanek

	2.	Hiljemalt 1. juuliks 2031 ja seejärel iga viie aasta tagant hindab komisjon käesoleva määruse toimivust. Hindamisel võetakse arvesse käesoleva määruse vastuvõtmist õigustanud asjaolude püsimist ja liidu terasetööstuse olukorda. Antava hinnangu põhjal võib komisjon esitada seadusandliku ettepaneku käesoleva määruse muutmiseks või kehtetuks tunnistamiseks.
	2.	 Hiljemalt 31. detsembriks 2028 ja seejärel iga kolme aasta tagant hindab komisjon käesoleva määruse toimivust ja mõju. Hindamisel võetakse arvesse käesoleva määruse vastuvõtmist õigustanud asjaolude püsimist ja liidu terasetööstuse olukorda, sealhulgas hinnataset ja võimsuse kasutamist, samuti järgmise etapi väärtusahelaid ja mõju liidu tööstusele, kus terast kasutatakse tootmissisendina, ning liidu terasesektori süsinikuheite vähendamise kulgu. Hindamise eesmärgil korraldab komisjon ulatuslikke konsultatsioone asjaomaste sidusrühmadega kogu terase väärtusahelas. Antava hinnangu põhjal võib komisjon esitada seadusandliku ettepaneku käesoleva määruse muutmiseks.




Muudatusettepanek		50
Ettepanek võtta vastu määrus
Artikkel 9 – lõige 2 a (uus)
	

	Komisjoni ettepanek
	Muudatusettepanek

	
	2a.	Komisjon esitab igal aastal Euroopa Parlamendile ja nõukogule aruande käesoleva määruse rakendamise kohta. Aruanne avalikustatakse.


Muudatusettepanek		51
Ettepanek võtta vastu määrus
Artikkel 10 – lõige 1
	

	Komisjoni ettepanek
	Muudatusettepanek

	1.	Käesolev määrus jõustub kahekümnendal päeval pärast selle avaldamist Euroopa Liidu Teatajas.
	1.	Käesolev määrus jõustub järgmisel päeval pärast selle avaldamist Euroopa Liidu Teatajas.



Muudatusettepanek		52
Ettepanek võtta vastu määrus
Artikkel 10 – lõige 1 a (uus)
	

	Komisjoni ettepanek
	Muudatusettepanek

	
	Seda kohaldatakse alates 1. juulist 2026.



Muudatusettepanek		53
Ettepanek võtta vastu määrus
Artikkel 10 – lõik 1 b (uus)
	

	Komisjoni ettepanek
	Muudatusettepanek

	
	Artikli 3 lõiget 2 kohaldatakse alates 1. oktoobrist 2026.



Muudatusettepanek		54
Ettepanek võtta vastu määrus
Artikkel 10 – lõik 1 c (uus)
	

	Komisjoni ettepanek
	Muudatusettepanek

	
	Artikli 3 lõiget 2b kohaldatakse alates ... [24 kuud pärast käesoleva määruse jõustumise kuupäeva].



Muudatusettepanek		55
Ettepanek võtta vastu määrus
I lisa – rida 21 a (uus)
	

	Komisjoni ettepanek
	Muudatusettepanek

	
	21a
	Malmist torud ja õõnesprofiilid
	CN 73030010, 73030090


Muudatusettepanek		56
Ettepanek võtta vastu määrus
I lisa – rida 28
	

	Komisjoni ettepanek
	Muudatusettepanek

	28
	Legeerimata terasest traat
	7217 10 10, 7217 10 31, 7217 10 39, 7217 10 50, 7217 10 90, 7217 20 10, 7217 20 30, 7217 20 50, 7217 20 90, 7217 30 41, 7217 30 49, 7217 30 50, 7217 30 90, 7217 90 20, 7217 90 50, 7217 90 90
	28
	Legeerimata terasest ja muust legeerterasest traat
	7217 10 10, 7217 10 31, 7217 10 39,
7217 10 50, 7217 10 90, 7217 20 10,
7217 20 30, 7217 20 50, 7217 20 90,
7217 30 41, 7217 30 49, 7217 30 50,
7217 30 90, 7217 90 20, 7217 90 50,
7217 90 90,
72 29 2000, 72 29 9020, 72 29 9050, 72
29 9090


Muudatusettepanek		57
Ettepanek võtta vastu määrus
I lisa – rida 29 a (uus)

	

	Komisjoni ettepanek
	Muudatusettepanek

	
	29a
	Roostevabast terasest traat
	72 23 0011, 72 23 0019, 72 23 0091, 72 23 0099



Muudatusettepanek		58
Ettepanek võtta vastu määrus
I lisa – rida 30 a (uus)
	

	Komisjoni ettepanek
	Muudatusettepanek

	
	30a
	Legeerimata terasest ja muust legeerterasest sepistatud latid
	7214 1000, 7228 1050, 7228 4010, 7228 4090



Muudatusettepanek		59
Ettepanek võtta vastu määrus
II lisa – rida 21 a (uus)
	

	Komisjoni ettepanek
	Muudatusettepanek

	
	21a
	Malmist torud ja õõnesprofiilid
	CN 73 030010, 73 030090
	4700
	50 %

